Taǧǧalt tebra-as tawla, terra ɣer wussu, tdel, tgen tama n warraw-is, tettmeslay i nadam ittyeẓran tenna-as : « Ɛeslama-k a merreẓ n tfettusin, ameqqen n taṭṭucin, welleh ar d-ak-fkeɣ lḥeqq-ik ! ». Seg wass-nni teggul taǧǧalt ur tuɣal ad teldi tawwurt deg yiḍ ayen yebɣun yeḍru, yerna ur tettɣimiḍ ara deg uzeṭṭa ar lawan-nni axaṭer tɛedda fell-as ur tumin ara ad teslek ad teslek seg yifassen n ttryel. Yerna id yeǧǧa-t-id uxellaq i usteɛfu, taṣebḥit i lxudma, yal lḥaǧa s lawan-is yeẓra leṣlaḥ-is.